MV דאלי

MV דאלי (באנגלית: MV Dali) היא אוניית מכולות בבעלות Grace Ocean Pte Ltd. נכון למרץ 2024 האונייה נשכרה על ידי הקונצרן הדני מארסק והיא מנוהלת ומופעלת על ידי חברת Synergy Marine Group.

ב-26 במרץ 2024, הספינה התנגשה בגשר פרנסיס סקוט קי בתחומי העיר בולטימור אשר במדינת מרילנד שבארצות הברית, וההתנגשות גרמה לכשל מבני קטסטרופלי שהוביל להתמוטטות הגשר, לשישה מקרי מוות משוערים ולאדם אחד שנפצע.Six presumed dead after cargo ship crash levels Baltimore bridge, company says NBC News

 היסטוריה 
הבנייה של האונייה החלה ביולי 2014 במספנת אולסן שבקוריאה הדרומית. האונייה קרויה על שם האמן הספרדי סלבדור דאלי. האונייה נמסרה לבעליה, חברת Oceanbulk Maritime SA, בתחילת 2015, ומאז נשכרה על ידי הקונצרן הדני מארסק.

ההתנגשות בתחנת העגינה באנטוורפן ב-2016
ב-11 ביולי 2016 האונייה התנגשה בתחנת העגינה במסוף המכולות בנמל אנטוורפן שבבלגיה, וכתוצאה מההתנגשות נגרם נזק ניכר לירכתיים ולחלק האחורי של כלי השיט. גם לתחנת העגינה נגרם נזק רב כתוצאה מההתנגשות. בעת התקרית האונייה הייתה בבעלות החברה היוונית Oceanbulk Maritime אך נשכרה על ידי קונצרן מארסק.

ההתנגשות בגשר פרנסיס סקוט קי ב-2024
ב-26 במרץ 2024 האונייה יצאה מנמל בולטימור אשר במדינת מרילנד שבארצות הברית, ושטה לעבר קולומבו שבסרי לנקה, כאשר על סיפונה 22 אנשי צוות ושני נתבים. זמן קצר לאחר שיצאה מהנמל הייתה הפסקת חשמל על האונייה. בעקבות זאת האונייה שלחה קריאת Mayday,Live Updates: 6 People Are Missing in Baltimore Bridge Collapse The New York Times אך זמן קצר לאחר מכן התנגשה בעמוד התמיכה של גשר פרנסיס סקוט קי אשר גרם לכשל מבני קטסטרופלי שגרם לגשר להתמוטט.

 קישורים חיצוניים 

הערות שוליים

קטגוריה:תקריות ימיות
קטגוריה:2024 בארצות הברית